Author: valery
Last saved by: ilina
Company: VSS

РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №4

от заседание на Комисия ”Публична комуникация” на ВСС,
проведено на 28.01.2014 г.

Днес, 28.01.2014 г. (вторник) от 13,00 часа се проведе заседание на комисия “Публична комуникация” на Висшия съдебен съвет, в състав: 

ПРЕДСЕДАТЕЛ:	Магдалена Лазарова 
ЧЛЕНОВЕ:	Каролина Неделчева
				Соня Найденова - отсъства
				Даниела Костова 
				Калин Калпакчиев 

На заседанието присъства Светла Иванова, директор на дирекция „Публична комуникация и протокол” в АВСС, и Ваня Панагонова, началник-отдел дирекция „Протокол”. 

1. ОТНОСНО:. Одобряване на списък на кандидати за провеждане на стаж в администрацията на ВСС през м. февруари 2014 г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

1.1. ОДОБРЯВА списъка на кандидатите за провеждане на стаж в Администрацията на Висшия съдебен съвет през м. февруари 2014 г. 

2. ОТНОСНО: Програма за провеждане на стажа за студенти по “Право” през 2014 г.  в дирекции в АВСС.

КОМИСИЯ “ПУБЛИЧНА КОМУНИКАЦИЯ”
Р Е Ш И:

2.1. ОДОБРЯВА Програма за провеждане на стажа за студенти по “Право” през 2014 г.  в дирекции в АВСС. 
2.2. ПРОГРАМАТА за провеждане на стажа да се публикува на интернет-страницата на Висшия съдебен съвет в секция „Стаж”. 

3. ОТНОСНО:  Писмо от г-жа Юлия Ковачева, съпредседател на Гражданския съвет към ВСС относно предоставяне на информация за изготвяне на Отчет на работата на Гражданския съвет през 2013 г. 

КОМИСИЯ “ПУБЛИЧНА КОМУНИКАЦИЯ”
Р Е Ш И:

3.1. ПРЕДОСТАВЯ исканата информация за дейността на Комисия „Публична комуникация” на г-жа Юлия Ковачева, съпредседател на Гражданския съвет към ВСС, за изготвяне на отчета за работата на Гражданския съвет през 2013 г. 

4. ОТНОСНО Обсъждане на констатациите в Доклада на Европейската комисия за напредъка на България по Механизма за сътрудничество и проверка, отнасящи се до комуникационната политика на ВСС.

КОМИСИЯ “ПУБЛИЧНА КОМУНИКАЦИЯ”
Р Е Ш И:

4.1.  Във връзка с констатациите в доклада на Европейската комисия за напредъка на България по Механизма за сътрудничество и проверка за „необходимостта от по-последователна политика спрямо медиите” и с оглед осигуряване на по-голяма прозрачност в работата на ВСС, препоръчва на председателите на постоянните комисии при постъпване на запитвания от журналисти да предоставят информация, съгласно преценката си, във възможно най-кратки срокове. Препоръчва оформянето на отговорите на журналистическите запитвания да се съгласуват със Светла Иванова, директор на дирекция „Публична комуникация и протокол”. 
4.2. Комисия „Публична комуникация” да проведе работна среща с ресорните журналисти. 
4.3. Възлага на Светла Иванова, експерт към Комисия „Публична комуникация”, да изготви становище във връзка с изпълнение на препоръката в Доклада на Европейската комисия за установяване на „ясна процедура за това как ВСС следва да реагира публично в случаи на политическо вмешателство в съдебната власт и наказателното преследване”.

5. ОТНОСНО: Информация относно постъпили мнения в Комуникационната форма за контакт с магистрати.

КОМИСИЯ “ПУБЛИЧНА КОМУНИКАЦИЯ”
Р Е Ш И:

5.1. ПРИЕМА за сведение информацията относно постъпили мнения в Комуникационната форма за контакт с магистрати. 

6. ОТНОСНО: Седмичен бюлетин за дейността на ВСС 20.01. – 24.01.2014 г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

6.1. ОДОБРЯВА Седмичния бюлетин за дейността на Висшия съдебен съвет  за периода 20.01. – 24.01.2014 г.
6.2. СЕДМИЧНИЯТ бюлетин за дейността на Висшия съдебен съвет за периода 20.01. – 24.01.2014 г. да се публикува на интернет-страницата на Висшия съдебен съвет в раздел „Пресцентър”. 

7. ОТНОСНО: Информация за публикации в медиите, свързани с дейността на Висшия съдебен съвет 23.01.2014 г. – 28.01.2014 г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

7. ПРИЕМА за сведение, след обсъждане, информацията за публикации в медиите, свързани с дейността на Висшия съдебен съвет 23.01.2014 г. – 28.01.2014 г. 
ПРЕДСЕДАТЕЛ НА КОМИСИЯ 
“ПУБЛИЧНА КОМУНИКАЦИЯ”: 

МАГДАЛЕНА ЛАЗАРОВА

Директор дирекция 
„Публична комуникация и протокол” АВСС:
Светла Иванова ..............................................

Технически сътрудник:
Илина Йосифова...........................................